VEDTEKTER FOR SOLBORG BARNEHAGE

Styret for Solborg Folkehøyskole har i møte 16.12.2022

fastsatt disse vedtekter for Solborg Barnehage med medhold i Lov av 17.juni 2005 nr. 64 om barnehager (barnehageloven § 7).

1. FORVALTNING AV BARNEHAGEN

Solborg Barnehage eies og drives av Solborg Folkehøgskole. Barnehagen driver sin virksomhet i samsvar med Den norske kirkes bekjennelsesskrifter. Eiers oppgave og ansvar tilligger styret ved Solborg Folkehøgskole.

Barnehagen skal drives i samsvar med gjeldende lov om barnehager m/forskrifter, herunder rammeplan for barnehager, og de til enhver tid gjeldende retningslinjer og forskrifter,- kommunale vedtak og handlingsplan, - kvalitetsplan. Vedtekter for barnehagen fastsettes av eier.

Samarbeidsutvalget godkjenner årsplan for barnehagen.

2. FORMÅL (barnehagens drives i samsvar med § 1a Formål om lov av barnehager)

Barnehagen skal gi barn under opplæringspliktig alder gode utviklings- og aktivitetsmuligheter i nær forståelse og samarbeid med barnas hjem.

Barnehagen har et helhetlig læringssyn der omsorg, lek, læring og danning er grunnlaget for barns allsidig utvikling.

Barnehagen har et kristent verdigrunnlag, og legger vekt på respekten for menneskeverdet og naturen, åndsfrihet, nestekjærlighet, tilgivelse, likeverd og solidaritet. Videre vil barnehagen støtte opp om barnas kristne oppdragelse.

3.OPPTAKSMYNDIGHET – OPPTAKSKRITERIER

Barnehagen er med i kommunens samordnede opptak.

Det tilligger styrer i barnehagen å foreta opptak. Plass tildeles fram til skolestart.

Barnehagen er godkjent for 27 barn (1 – 6 år) på heltid.

Dersom barn under 3 år blir tildelt plass, teller de for 2 og antallet i barnegruppen blir redusert deretter.

Solborg barnehage har bare hele plasser.

OPPTAKSKRETS:

Barn av ansatte til Solborg Folkehøgskole

Barn av ansatte ved KF - skolen

Barn som søker Solborg barnehage.

OPPTAKSKRITERIER:

Følgende kriterier gjelder i prioritert rekkefølge innenfor opptakskretsen:

1. Iht. barnehageloven §16 har barn med redusert funksjonsevne og barn som det er fattet vedtak om etter lov om barnevernstjenester §§ 4 – 12 og 4-4 annet og fjerde ledd, rett til prioritet ved opptak i barnehage.

 Søsken til barn som går i Solborg barnehage og som har hatt søsken tidligere i barnehagen.

1. Barn av ansatte ved KF - skolen
2. Barn bosatt i stavanger kommune som har Solborg som 1. alternativ.
3. Barn bosatt i andre kommuner som har Solborg som 1.alternativ.

Det skal tilstrebes en så god sammensetning som mulig med hensyn til alder og kjønn. Styrer kan derfor ved skjev sammensetning/fordeling ut fra rent faglige kriterier gjøre avvik fra opptakskriteriene.

4. OPPTAKSPERIODE

Opptak av barn skjer hele året, men hovedsakelig ved samordnet opptaksprosess.

Styrer kan tilby barnehageplass etter kapasitet uten samordnet opptaksprosess. Beslutningen om opptak av barn i barnehagen og tildeling av ledige plasser foretas av barnehagen etter skriftlig/elektronisk søknad i henhold til barnehagelovens bestemmelser om samordnet opptaksprosess.

5. KLAGEADGANG VED AVSLAG PÅ SØKNAD OM BARNEHAGEPLASS VED HOVEDOPPTAK

Ved hovedopptak kan søker klage over avslag på søknad om barnehageplass og på avslag om å få sitt første eller andre ønske oppfylt. Utenom hovedopptak kan bare søkere til barnehagen med lovfestet rett til prioritet etter barnehageloven § 16 klage dersom de ikke tilbys plass. Dette gjelder barn med nedsatt funksjonsevne og barn som det er fattet vedtak om etter nærmere bestemmelser i lov om barneverntjenester. Klagen må fremsettes skriftlig for kommunen og må nevne hvilken avgjørelse det klages over og de grunner klagen støtter seg til. Klagefristen er 3 uker fra det tidspunkt avgjørelsen som det skal klages over er kommet fram til søkeren. For den som ikke har mottatt underretning, løper fristen fra det tidspunktet vedkommende har fått eller burde ha skaffet seg kunnskap om avgjørelsen. Reglene for klageadgang finnes i Forskrift om saksbehandlingsregler ved opptak i barnehage, (forskrift 2005-12-16 nr. 1477)

6. FORELDREBETALING §20

Solborg Barnehage følger retningslinjer for maksimalpris i barnehagen, vi følger i tillegg Stavanger kommunes retningslinjer for søskenmoderasjon og inntektsgradert foreldrebetaling

Betalingen fordeles over 11 betalingsterminer.

Faktur betales forskuddsvis hver måned. August er betalingsfri.

Foresatte må selv fremsette søknad om moderasjon eller friplass.

Søknad om redusert betaling sendes elektronisk til samordnet opptak i Stavanger kommune. Eventuell moderasjon innvilges når samordnet opptak har mottatt fullstendig søknad, dvs når alle inntekter og utgifter(barnebidrag) er dokumentert.

Høyeste sats vil bli krevd inntil vedtak om moderasjon foreligger.

Vedtak gis ikke tilbakevirkende kraft.

Ved vesentlige mislighold i henhold til betaling kan styret for barnehagen

beslutte at foreldre mister sine rettigheter til barnehageplassen.

Som vesentlig mislighold regnes blant annet gjentatt uregelmessig betaling eller manglende betaling for 2 måneder eller mer.

7. OPPSIGELSE OG OPPSIGELSESFRIST

Oppsigelsestiden er 2 måneder, løpende fra 01. i måneden etter at oppsigelsen er mottatt. Denne kan reduseres til 1 måned dersom barnehagen får tatt inn nytt barn i løpet av den første måneden i oppsigelsestiden.

Dersom et barn skal slutte etter 1. mai må det betales foreldrebetaling for mai, juni og juli. Barn som skal begynne på skolen og skal bruke plassen til 31.juli trenger ikke å si opp plassen skriftlig.

Betaling av kost kommer i tillegg til oppholdsbetalingen.

Barna får servert lunsj og fruktmåltid m/knekkebrød i barnehagen.

Vi får middag fra Solborg kjøkkenet hver torsdag.

Barna tar selv med frokost dersom de ikke har spist før de kommet.

8. LEKE OG OPPHOLDSAREAL.

Barnas leke – og oppholdsareal inne er 131,1 kvm. Arealnorm per barn/plass settes til 4 kvm

9. ÅPNINGSTID

Barnehagen skal drives som en heldagsbarnehage. Barnehagens åpningstid er kl.07.30 – 16.30.

Barnehagen har stengt på helligdager, i romjulen og i påskeuken, samt jul – og nyttårsaften.

Barnehagen er åpen 5 dager per uke.

Barnehagen stenger 2 uker i fellesferien. Barnehagen vil holde stengt 3 sammenhengende uker om sommeren dersom mindre enn 3 barn trenger plassen uken før eller etter de fastsette stengte ukene.

Barnehagen har 5 planleggingsdager i løpet av et barnehageår, barnehagen holdes stengt disse dagene.

10. UTLEIE

Når det ikke er til hinder i den daglige driften av barnehagen, kan barnehagens lokaler brukes til andre møter og aktivitetstilbud. Eier og

representanter i samarbeidsutvalget står ansvarlig for utleie og bruk.

11. ÅRSPLAN

Barnehagen skal ha en årsplan som inneholder elementer fra den kristne tro.

Årsplanen skal fastsettes av samarbeidsutvalget. Gjennom behandling av årsplanen kan foreldre og eier medvirke til utforming av barnehagens innhold.

12. SAMARBEIDSUTVALG.

Samarbeidsutvalget skal være et rådgivende, kontaktskapende og samordnende organ som blant annet skal fastsette årsplan for barnehagens pedagogiske virksomhet.

Samarbeidsutvalget består av 1 representant valgt av foreldre,

1 fra personalet, 1 oppnevnt av eier.

Foreldrenes og personalets representanter velges for 1 år.

Eiernes representant oppnevnes av styret og velges for 2 år.

13. FORELDRERÅDET

Foreldrerådet består av alle foreldre/foresatte i barnehagen.

Foreldrerådet velger et utvalg på 3 foreldre som velger en leder som sitter i samarbeidsutvalget.

Foreldrerådet skal fremme fellesinteressene til foreldrene og bidra til at samarbeidet mellom barnehagen og foreldregruppen skaper et godt barnehagemiljø. I Solborg barnehage har foreldrerådet ansvar for et arrangement i løpet av et barnehageår som regel på våren dette kan være et foreldremøte / felles tur.

14.DRIFTSTYRE /EIERSTYRE

Driftsstyre består av 3 representanter, 2 fra eier (rektor + 1 representant oppnevnt av styret) og styrer for barnehagen.

Driftsstyret skal ivareta eieroppgaver, som ansettelse, budsjett, organisering, uttalelse ved vedtektsendring og andre avgjørelser som angår virksomhetens drift.

Driftsstyret skal ikke ha oppgaver som ligger under godkjennings – og tilsynsmyndigheten.

15. ANSETTELSE AV PERSONALET

Folkehøgskolens styre ansetter styrer.

Driftsstyret ansetter det øvrige personalet og fastsetter stillingsinstrukser. Styrer har innstillingsrett ved ansettelse, unntatt ved ansettelse av styrer. Pedagogisk leder skal ha barnehagelærerutdanning. Personalet skal arbeide ut ifra kristne verdier og skal arbeide i samsvar med det formål som er satt for virksomheten.

Tilfredsstillende helse og politiattest må framlegges ved ansettelse.

16. FORSIKRING

Alle barn i barnehagen er kollektivt forsikret i henhold gjeldende avtaler / ulykkesforsikring for barn og ansatte.

Personalet har ansvar for barna fra det tidspunktet foreldrene har levert barna og fram til de blir hentet.

Barnehagen innhenter fullmakter fra foreldre vedr. barn i bil, bilder, video og observasjoner/kartlegging av barn ved oppstart.

17.INTERKONTROLL I BARNEHAGEN § 9

Barnehagen skal foreta internkontroll etter gjeldende regler og forskrifter, jfr forskrift om miljørettet helsevern i barnehager og skoler, og forskrift om internkontroll.

Barnehagen har eget HMS-system med sjekklister.

18. IVERKSETTING OG ENDRINGER AV VEDTEKTER

Vedtektene for Solborg Barnehage gjøres gjeldende fra 01.01.2023

Endringen av vedtektene kan bare foretas av eier etter uttalelse fra samarbeidsutvalget, og skal sendes kommunen til orientering.

19. FERIEAVVIKLING

Alle barn i barnehagen skal ta ut ferie så mange dager ferieloven bestemmer. Minst tre uker bør tas ut i sammenheng i perioden 1.juni til 30. september. Barnehagen må ha melding senest innen 1. mai om når barna skal ha ferie.

Barnehagen har 5 planleggingsdager hvert år. Disse dagene kan regnes som feriedager for barnet.